|  |  |
| --- | --- |
| ANALIZA IMPACTULUI DE REGLEMENTARE  **la proiectul Hotărârii Guvernului cu privire la aprobarea**  **Reglementării tehnice privind echipamente sub presiune transportabile** | |
| **Titlul analizei impactului** (poate conţine titlul propunerii de act normativ) | proiectul Hotărârii Guvernului cu privire la aprobarea Reglementării tehnice privind echipamentele sub presiune transportabile. |
| **Data:** | 2017 |
| **Autoritatea administraţiei publice autor:** | Ministerul Economiei |
| **Subdiviziunea:** | Direcția generală infrastructura calității și supravegherea pieței/Direcția supravegherea pieței și securitate industrială. |
| **Persoana responsabilă şi informaţia de contact:** | Larisa Sloninova, consultant superior, tel. de contact: 0 22 250 683. |
| **Componentele analizei impactului de reglementare** | |
| **1. Stabilirea complexităţii analizei impactului de reglementare** | |
| **Criteriul** | **Punctajul (de la 1 la 3)** |
| Nivelul de interes public faţă de intervenţia propusă | 2 |
| Gradul de inovaţie al intervenţiei propuse | 1 |
| Mărimea potenţialelor impacturi ale iniţiativei propuse | 1 |
| TOTAL | 4 |
| Argumentare/descifrarea succintă a punctajului atribuit:  Intervenția dată necesită o analiză complexă.  2 - nivel de interes public mediu, corespunzător unor grupuri sociale distincte, restrînse, care nu reprezintă majoritatea societăţii sau o parte importantă a unui sector economic;  1- intervenţia nu este nouă, în mare parte deja existentă în cadrul normativ;  1 - ar putea fi afectată neesenţial o parte mică a societăţii sau o parte mică a unui sector economic. | |
| **2. Definirea problemei** | |
| **a)** Nivel scăzut de siguranță a echipamentelor sub presiune transportabile puse la dispoziție pe piață, precum și prejudicii aduse atît consumatorilor căt și utilizatorilor acestor echipamente.  Lipsa cadrului normativ care stabilește cerințe de siguranță la punerea la dispoziție pe piață a echipamentelor sub presiune transportabile, precum și care ar asigura libera circulație a acestor echipamente în cadrul unei piețe unice.  **b)** Proiectul urmează sa acopere noile echipamente sub presiune transportabile (conform definiției toate recipientele sub presiune, cisternele, vehiculele/vagoanele-baterie, containerele pentru gaze cu elemente multiple, sunt incluse și buteliile de gaz, cu excepția, recipientele criogenice deschise, buteliile de gaz pentru aparate respiratorii, stingătoarele de incendii).  Dacă să ne referim doar la buteliile de gaz din gama respectivă de produse, Republica Moldova se confruntat cu probleme majore ce ține de exploatarea acestora care au dus la prejudicii materiale majore și pierdere de vieți omenești. Lipsa unor prevederi în ceea ce privește modul de alimentare a populației cu gaze lichefiate, inclusiv prin intermediul buteliilor de uz casnic și lipsa reglementarea activității agenților economici din lanțul de aprovizionare și exploatare. Astfel, cazurile exploziilor buteliilor de uz casnic în locuri cu posibile aglomerări de persoane, ca exemplu, ”La soacra”, amplasat pe teritoriul ÎM “Piața Centrală“, pe data de 09.01.2016, în urma cărui 13 persoane au primit arsuri cu diferite grade de afectare, dintre care 4 persoane au decedat ulterior în instituțiile medicale.  La fel, este de menționat și cazul exploziei buteliei cu gaze în Centrul Comercial “JUMBO“, în bucătăria cafenelei “Славянский Трактир“, pe data de 14.02.2008, care s-a finisat cu traumatizarea a 13 persoane, iar prejudiciul material a constituit 124250 lei.  Putem menționa ca există și o cazuistică negativă de exploatare a echipamentelor sub presiune transportabile utilizate de agenții economici. Astfel 2 cazuri de avarii au fost provocate de starea tehnică avariată a autocisternelor, destinate pentru transportarea gazelor lichefiate. Autocisternele nu au trecut verificarea tehnică anuală periodică, prevăzută în instrucţiunile uzinei producătoare. La cisterna care aparţinea întreprinderii SRL „Rapira Petrol” lipsesc clapete de siguranţă contra suprapresiunii. La cisternaîntreprinderii individuale „Jomiru I.N.” supapele au fost blocate şi nu s-au efectuat lucrările de reparaţie, profilaxie şi controlul utilajului tehnologic a autocisternelor.  Este de menţionat faptul că avaria din or. Cahul era la un pas de catastrofă tehnogenă. Totodată, în rezultatul avariei din mun. Chişinău la Î.I. „Jomiru I.N.” doi oameni au căpătat arsuri şi efectiv s-au creat circumstanţe ce puteau duce la explozie.  La verificarea autocisternei reţinute la postul vamal Cahul a fost depistat faptul decupării nervurilor de rigidizare în interiorul cisternei, ce creează pericol real legat de reducerea esenţială a rezistenţei mecanice a acestui recipient sub presiune.  Urmează de constatat că faptele sus menţionate au devenit posibile în urma situaţiei, la care înregistrarea de stat în inspecţia rutieră a vehiculelor, destinate pentru transportarea gazelor lichefiate şi eliberarea de cătreMinisterul Transporturilor şi Infrastructurii Drumurilor a certificatelor de agreare pentru aceste vehicule sînt executate cu ignorarea de către proprietari a cerinţelor Legii nr.116 din 18.05.2012 privind securitatea industrială a obiectelor industriale periculoase.  Astfel, mişcarea liberă a autocisternelor cu gaze lichefiate fără executarea prealabilă a cerințelor obligatorii pentru OIP majorează gradul de risc la exploatarea lor şi transformă aceste obiecte în surse mobile de pericol sporit.  Un alt aspect a problemei ar fi exploatarea echipamentelor sub presiune transportabile la limita termenului de exploatare sau termenul de exploatare depășit. Conform datelor prezentate de către IPSSTOIP pe parcursul a ultimilor 6 ani au fost înregistrate 82 de autocisterne pentru transportarea gazelor petroliere lichefiate. Termenul de exploatare fiind de 20 ani. La 12 autocisterne termenul de exploatare a fost depășit și au fost scoase din uz. Termenul de exploatare nu poate fi prelungit din considerentul că pot provoca avarii și polua mediul înconjurător. În domeniul chimic și tehnologic sînt înregistrate 12 recipiente sub presiune (instalații cu amoniac transportabile).  Conform informației prezentate de Ministerul Transporturilor și Infrastructurii Drumurilor parvenite de la Î.S. ”Calea Ferată din Moldova” privind numărul vagoanelor cisterne aflate în proprietate și în gestiune putem concluziona următoarele:   |  |  |  |  |  | | --- | --- | --- | --- | --- | | Tipul vagonului | Vârsta maxima | Număr de vagoane | Din care, in folosință | Din care, peste durata normală de exploatare | | **Cisterne** | **30-32** | **599** | **430** | **200** | | Vagoane frigorifice | 25 | 212 | 20 | 99 | | Altele | 25 | 253 | 156 | 97 | | **TOTAL** |  | **1064** | **606** | **396** |   În prezent, în structura parcului rulant feroviar sunt înregistrate 599 vagoane cisterne, ceea ce constituie cca. 8,51%. Doar 430 vagoane cisternă sunt în exploatare, ce reprezintă cca. 72%.  În cazul a 200 vagoane cisternă termenul de exploatare depășește termenul normativ de exploatare, ce constituie cca. 33,4%. Menționăm că conform normativelor tehnice în vigoare termenul de exploatare al vagoanelor cisterne este de 30 ani.  Conform datelor Î.S. ”CRIS ”REGISTRU” referitor la datele statistice cu privire la mijloacele de transport din registrul de stat al transporturilor, în perioada anilor 2005-2016 în Republica Moldova au fost înmatriculate **65283** de autovehicule dotate cu sisteme de alimentare cu gaze, **66** de cisterne și **130** de autocisterne utilizate pentru transportarea gazelor petroliere lichefiate. Este de menționat ca tendința de majorare a numărului de autovehicule dotate cu sisteme de alimentare cu gaze, înmatriculate pe teritoriul RM care în mare parte sunt reutilate în RM, precum și a numărului de autocisterne utilizate pentru transportarea gazelor petroliere lichefiate.  O analiza mai amplă a datelor statistice este prezentată în tabelul nr.1 și nr.2.    **Tabelul nr.1**   |  |  | | --- | --- | | Numărul autovehiculelor dotate cu sisteme de alimentare cu gaze, înmatriculate pe teritoriul RM în perioada 2005-2016. | | | Anul înmatriculării | Numărul de autovehicule | | 2005 | 4559 | | 2006 | 18224 | | 2007 | 21072 | | 2008 | 25624 | | 2009 | 29294 | | 2010 | 34313 | | 2011 | 41742 | | 2012 | 49170 | | 2013 | 53994 | | 2014 | 58499 | | 2015 | 61809 | | 2016 | 65283 |     **Tabelul nr.2**   |  |  |  | | --- | --- | --- | | Numărul de cisterne, autocisterne utilizate pentru transportarea gazelor petroliere lichefiate, înmatriculate pe teritoriul RM în perioada 2005-2016. | | | | Anul înmatriculării | Numărul de cisterne | Numărul de autocisterne | | 2005 | 3 | 4 | | 2006 | 4 | 4 | | 2007 | 2 | 6 | | 2008 | 4 | 8 | | 2009 | 4 | 8 | | 2010 | 4 | 8 | | 2011 | 4 | 9 | | 2012 | 5 | 11 | | 2013 | 5 | 14 | | 2014 | 6 | 14 | | 2015 | 10 | 20 | | 2016 | 15 | 24 | | **Total** | **66** | **130** |     Agenţia Naţională Transport Auto a autorizat în anul 2014 - 77 stații de inspecție periodică;  în anul 2015 - 80 stații și respectiv în primele 8 luni ale anului 2016 - 75 stații. În anul 2015 au fost supuse inspecției tehnice periodice 497 611 unități de transport, dintre care au susținut doar 475 522 unități, ceea ce constituie cca. 54,78% din parcul rulant național. Analiza informației date denotă că cca. 1 500 unități de transport sunt antrenate la prestarea serviciilor de transport rutier de mărfuri periculoase (care este de fapt capacitatea medie a pieței în cazul Republicii Moldova) pot cădea sub prevederile proiectului.  Numărul companiilor implicate în transportul rutier de mărfuri periculoase în perioada anilor 2014 – 2016: a) 150 agenți economici – în anul 2014, b) 168 agenți economici – în anul 2015 și c) 145 agenți economici - în primele 8 luni ale anului 2016.  **c)** Am pute menționa unele cauze care au dus la apariția problemei:  **1)** Lipsa unor cerințe la proiectarea, fabricare, exploatarea și utilizare echipamentelor sub presiune transportabile care se garanteze securitatea la exploatarea lor atunci când sînt puse în funcțiune în conformitate cu instrucțiunile producătorului sau în condiții care pot fi în mod rezonabil prevăzute.  Este de menționat că, în prezent, recipientele sub presiune este reglementat de mai multe Norme și Reguli de Securitate (NRS), ase vedea pct. e), care funcționează sub presiune excedentară ce nu fac diferența între cele transportabile și cele staționare. Dar nu sunt clar stabilite cerințe pentru echipamentelor sub presiune transportabile pentru introducerea lor pe piață, precum și pentru exploatarea ulterioară după punerea în funcțiune la utilizator.  **2)** Lipsa unor norme cu privire la obligațiile producătorilor și utilizatorilor și cerințele care ar trebui îndeplinite de echipamentele utilizate pentru transportul interior de mărfuri periculoase și pentru a asigura libera circulație a echipamentelor respective, inclusiv introducerea pe piață și punerea la dispoziție pe piață.  Deși echipamentelor sub presiune transportabile cad sub incidența Legii nr.116 din 18.05.2012 privind securitatea industrială a obiectelor industriale periculoase,cisternele destinate pentru transportarea gazelor lichefiate sînt considerate obiecte industriale periculoase (OIP) nu toți agenții economici utilizator ai acestor echipamente cunosc și respectă cerințele de securitate la exploatarea acestora, deoarece nu le consider OIP.  **3)** Termenul de exploatarea a unei bunei părți a echipamentelor sub presiune transportabile utilizate în RM este la limita stabilită de producător. Nivelul scăzut a înnoirii parcului de echipamentelor sub presiune transportabile datorită costurilor mari.  **d)** Ne soluționarea problemei în marea sa parte va menține situația actuală, a se vedea pct.b), dar care nu poate fi caracterizată ca una sigură, avînd în vedere cazuistica incidentelor și accidentelor care au avut loc deja în RM cu implicarea echipamentelor sub presiune transportabile. Și nu este garanție ca numărul accidentelor să fie în creștere.  Este necesar să se prevadă norme cu privire la obligațiile diverșilor operatori și cerințele care ar trebui îndeplinite de echipamentele în cauză pentru a îmbunătăți siguranța echipamentelor sub presiune transportabile aprobate pentru transportul interior de mărfuri periculoase și pentru a asigura libera circulație a echipamentelor respective, inclusiv introducerea pe piață, punerea la dispoziție pe piață și utilizarea acestora pe teritoriul Uniunii,.  **e)** Dacă să ne referim la practica europeană, există cadru normativ pentru astfel de produse, şi anume Directiva 2010/35/UE a Parlamentului European şi a Consiliului din 16 iunie 2010 privind echipamentele sub presiune transportabile.  Activitatea de reglementare tehnică constituie prerogativa statului şi reprezintă un ansamblu de acţiuni întreprinse de autorităţile abilitate, în scopul stabilirii cerinţelor care se aplică la proiectate, fabricate și documentate în așa fel încît să se garanteze securitatea lor atunci când sînt puse în funcțiune în conformitate cu instrucțiunile producătorului sau în condiții care pot fi în mod rezonabil prevăzute.  Legea nr.235 din 1 decembrie 2011 privind activităţile de acreditare si de evaluare a conformităţii stabileşte cadrul legal pentru activitatea de acreditare a organismelor de evaluare a conformităţii, realizată cu titlu obligatoriu sau voluntar, pentru plasarea produselor pe piaţă şi pentru activitatea de evaluare a conformităţii, indiferent de faptul că această evaluare este obligatorie sau nu la produsele introduse pe piaţă şi/sau utilizate în Republica Moldova.  La articolul 18 al Legii nr.235 din 1 decembrie 2011:  „(1) Evaluarea conformităţii cu titlu obligatoriu se realizează pentru produsele din domeniile prevăzute la anexa nr.3, care este parte integrantă din prezenta lege, precum şi pentru produsele neincluse în domeniile din această anexă, pentru care există cerinţe esenţiale prevăzute în reglementările tehnice respective, în conformitate cu art.4 alin.(6) din Legea nr.420-XVI din 22 decembrie 2006 privind activitatea de reglementare tehnică.”  Anexa nr.3 la Legea nr.235 din 1 decembrie 2011 stabileşte expres Lista domeniilor reglementate, unde la pct. 25 este specificat “Echipamente sub presiune transportabile”.  În acest context se poate de menţionat și Legea nr.7 din 26.02.2016 privind supravegherea pieţei în ceea ce priveşte comercializarea produselor nealimentare, care stabileşte cadrul legal pentru supravegherea pieţei în ceea ce priveşte produsele nealimentare pentru a asigura că respectivele produse îndeplinesc cerinţele care oferă un nivel înalt de protecţie a intereselor publice, precum sănătatea şi siguranţa în general, sănătatea şi siguranţa la locul de muncă, protecţia consumatorilor, protecţia mediului şi securitatea.  În Anexă proiectului Legii menționate este specificat „Lista autorităţilor responsabile de supraveghere a pieţei în domeniile reglementate” și la domeniul „Echipamente sub presiune transportabile” este responsabil „Inspectoratul Principal de Stat pentru Supravegherea Tehnică a Obiectelor Industriale Periculoase”.  În prezent, recipientele sub presiune este reglementat de Reglementarea tehnică NRS 35-03-67:2004 Reguli de construire și exploatare inofensivă a recipientelor sub presiune. Prezentele Reguli stabilesc cerințele pentru proiectarea, construirea, materiale, fabricarea, reconstruirea, reglarea, montarea, repararea, deservirea, diagnosticarea tehnică, controlul şi testarea metalului şi îmbinărilor sudate, întocmirea cărților tehnice, exploatarea recipientelor, cisternelor, butoaielor, buteliilor, barocamerelor, care funcționează sub presiune excedentară. Este de menţionat faptul că în cazul în care o staţie de alimentare cu gaze petroliere lichefiate (GPL) furnizează servicii de alimentare cu gaz lichefiat a buteliilor de uz casnic, această staţie trebuie să respecte o serie de cerinţe privind verificarea tehnică a buteliilor, precum şi să deţină cîntar de control pentru verificarea gradului de umplere. Aceste cerinţe sunt stabilite în documentul normativ-tehnic în domeniul securităţii industriale mai sus menționat.  Reglementarea tehnică NRS 35-04-09:2002 Reguli de securitate în ramura gazificării stabilește cerințele de securitate industrială pentru proiectarea, construcția și exploatarea sistemelor de gazificare. Regulile menționate nu se aplică pentru: ,,instalaţii mobile utilizatoare de gaze, inclusiv utilajul de gaze pentru transportul feroviar, fluvial şi aerian,,.  Cerinţele pentru staţiile de alimentare a automobilelor cu gaze lichefiate sunt stabilite în reglementarea tehnică NRS 35-04-69: 2005 „Reguli privind securitatea industrială la exploatarea staţiilor de alimentare a automobilelor cu gaze lichefiate". Totodată, acest document normativ-tehnic nu prevede situaţia cînd la aceeaşi staţie de alimentare se alimentează şi buteliile de uz casnic. Dar situaţia reală arată că marea parte a staţiilor de alimentare a automobilelor cu gaze lichefiate alimentează şi buteliile de uz casnic la solicitarea persoanelor particulare, necătînd că, în autorizaţia tehnică este indicat fără îmbutelierea buteliilor de uz casnic.  Din cîte se vede, documentele normativ-tehnice, care prevăd cerințele privind reguli de construire și exploatare inofensivă a recipientelor sub presiune, reguli de securitate în ramura gazificării și reguli privind securitatea industrială la exploatarea staţiilor de alimentare a automobilelor cu gaze lichefiate au fost aprobate încă în anii 2002, 2004 2005 și referințele în el sunt la un șir de GOST-uri, NCM, SNiP, RD, ONTR și RG (Reguli Generale) și PG (Proceduri Generale). Deci având în vedere aspirațiile Republicii Moldova de a se alinia la practicile europene și standardele europene și internaționale, este necesar excluderea acestor RG, PG și GOST-uri.  În conformitate cu anexa nr.1 al Legii nr.116 din 18.05.2012 privind securitatea industrială a obiectelor industriale periculoase,cisternele destinate pentru transportarea gazelor lichefiate sînt considerate obiecte industriale periculoase (OIP) şi conform art.5, alin.(2) al aceleiași legi, OIP sunt supuse înregistrării de stat de către organul de control și supraveghere tehnică de stat în domeniul securității industriale. Totodată în art.8 alin.(11) și (12 ) al legeii menționate:  (11 ) *,,umplerea, transportul, verificarea tehnică periodică, repararea, utilizarea, scoaterea din uz şi casarea buteliilor, inclusiv a buteliilor de gaze de uz casnic,,,* se efectuează de întreprinderi specializate care deţin avizul pozitiv de expertiză eliberat de către organismul de expertiză în domeniul securităţii industriale;  După aprobarea reglementării tehnice urmează a fi aprobată Lista standardelor armonizate care conține cerințe obligatorii şi esențiale. Pentru a facilita stabilirea conformităţii cu cerinţele esenţiale, este necesară existenţa standardelor armonizate, în special cu privire la proiectarea și fabricarea.  In acest scop, pentru a facilita stabilirea conformităţii cu cerințele directivei menționate, este necesară existenţa standardelor armonizate la nivel european, în special cu privire la proiectare, fabricare și exploatare a echipamentelor sub presiune transportabile. Echipamentelor sub presiune transportabile care, în urma procesului de evaluare a conformității prevăzut de prezenta directivă se va demonstra conformitatea lor, producătorii vor aplica **marcajul „pi”.**  Standardele conexe conţin specificaţii tehnice care permit producătorilor de echipamente să se conformeze cerinţelor esenţiale de securitate şi sănătate. Întrucît standardele conexe sunt elaborate şi adoptate pe baza unui consens între părţile interesate, specificaţiile lor oferă un bun indiciu asupra stadiului tehnicii existent la momentul adoptării lor. Evoluţia nivelului tehnologic este reflectată în modificările ulterioare sau în reviziile standardelor conexe.  La momentul actual Institutul Național de Standardizarer deține Fondul necesar de standarde armonizate la Reglementarea tehnică privind echipamentele sub presiune transportabile.  Concluzionând cele menționate este imperios pentru Republica Moldova armonizarea legislației ce ține de domeniul echipamentelor sub presiune transportabile cu legislația europeană armonizată și ca urmare punerea în aplicare și implementarea standardelor europene armonizate. | |
| **3. Stabilirea obiectivelor** | |
| Obiectivele politicii statului în domeniul echipamente sub presiune transportabile sunt.   * Consolidarea și completarea normelor existente, precum și îmbunătățirea aspectelor ce ține securitatea în exploatarea echipamentelor sub presiune transportabile și asigurării respectării lor; * Eliminarea barierelor și libera circulație a mărfurilor în cadrul pieței unice; * Garantarea că numai produsele sigure și conforme în alte privințe sunt introduse pe piață, astfel încât orice operator economic să poată beneficia de un mediu echitabil, favorizând, în același timp, o protecție eficientă a consumatorilor și a utilizatorilor profesionali, precum și o piață concurențială.   Ca obiective conexe pot fi:  - ajustarea prevederilor la practica europeană;  - ridicarea nivelului de cunoștințe prin instruire a organelor competente de supraveghere a pieței;  - ridicarea nivelului de responsabilitate a autorităților de reglementare;  - ridicarea responsabilității producătorilor pentru produsele plasate pe piață;  - armonizarea cadrului legislativ şi normativ cu conceptul nou a legislaţiei UE în domeniu;   * accesul unor produse sigure pe piaţa RM;   - dezvoltarea cadrului normativ care va reglementa condiţiile de plasare pe piaţă a echipamentelor sub presiune transportabile ;  - consolidarea capacităţilor organismelor de evaluare a conformităţii, şi compatibilitatea practicilor europene. | |
| **4. Identificarea opţiunilor** | |
| **Opţiunile propuse sînt următoarele:**  **Opţiunea I** – a nu face nimic, a lăsa lucrurile aşa cum sînt;  **Opţiunea II** – adoptarea proiectului Hotărîrii Guvernului cu privire la aprobarea Reglementării tehnice privind echipamente sub presiune transportabile. | |
| **5. Analiza şi compararea opţiunilor** | |
| |  |  |  | | --- | --- | --- | | **Alternativa** | **Posibilele avantaje** | **Posibile dezavantaje** | | 1. A nu face nimic | Lipsa cheltuielilor pentru elaborarea şi publicarea proiectului Hotărîrii Guvernului | Incapacitate pentru realizare la nivel naţional a unui cadru legislativ adecvat şi compatibil cu cel european în scopul alinierii la cerinţele UE;  Producere majoră insuficientă;  Impact economic mic. | | 1. Elaborarea şi adoptarea proiectului propus în acest AIR | * - Cadrul legal național va fi ajustat la Directiva europeană 2010/35/UE;   - asigurarea unei aplicări corecte şi uniforme a Reglementării tehnice privind echipamentele sub presiune transportabile;  - asigurarea consecvenţei şi a flexibilităţii procedurilor de evaluare a conformităţii pentru toate produsele care intră sub incidenţa dispoziţiilor Reglementării tehnice ;  - o mai bună protecţie a sănătăţii şi siguranţei lucrătorilor;  - atingerea unor condiţii echitabile de piaţă pentru agenții economicii din domeniul echipamentelor sub presiune transportabile şi asigurarea liberei circulaţii a mărfurilor;  - conformarea cu cerinţele UE, importul şi exportul fără careva bariere tehnice;  - plasarea pe piaţa Moldovei a produselor competitive;  - excluderea prezenței unor produse neconforme;  - sporirea încrederii în marcajul „pi”;  - excluderea practicilor diferite, aplicate de autoritățile naționale pentru desemnarea organismelor de evaluare a conformității;  - excluderea problemelor legate de calitatea anumitor organisme notificate;  - sporirea încrederii consumatorilor în produsele plasate pe piața internă;  - îndeplinirea de către Republica Moldova a condiţiilor necesare de armonizare a legislaţiei naţionale cu cea comunitară. | Ne conformarea la cerinţele UE.  Ne luarea măsurilor necesare şi nerespectarea procedurilor vor pune în pericol securitatea şi sănătatea persoanelor sau siguranţa mărfurilor. |   Ţinând cont de abordările alternative prezentate mai sus, şi anume de posibilele avantaje şi dezavantaje a fiecărei alternative, autorii AIR-lui recomandă alternativa a doua, care prezintă clar avantaje pentru asigurarea stabilităţii şi a proporţionalităţii actului normativ vizat, prin aplicarea principiilor previzibilităţii, transparenţei decizionale şi de reglementare, precum şi prin asigurarea intereselor societăţii şi a întreprinzătorilor cu o reputaţie bună (sau care râvnesc spre aceasta) pe piaţa.  Impacturile negative sau costurile intervenţiei statului:  Aprobarea proiectului Hotărârii Guvernului cu privire la aprobarea Reglementării tehnice privind echipamente sub presiune transportabile nu presupune instituirea unor cheltuieli din partea statului, în linii generale costurile sânt legate în primul rând de elaborarea documentului propriu zis, însă aceste costuri sânt nesemnificative şi se referă la:  - cheltuielile ce țin de publicarea actului normativ în Monitorul Oficial;  - costurile ce ţin de elaborarea şi procedura de aprobare a proiectului menţionat;  - costuri esenţiale de implementare nu putem anticipa, ținând cont de faptul că organele de stat abilitate îşi vor exercita ca mai înainte atribuţiile funcţionale care le revin.  Aprobarea proiectului propus nu va avea impact negativ asupra activităţii de întreprinzător, generând cheltuieli din partea acestora doar la etapa executării procedurilor de evaluare a conformităţii necesare pentru asigurarea prevederilor reglementărilor tehnice aplicabile.  Dar totodată în cazul procedurilor de evaluare, agenţii economici au 2 posibilităţi:   1. pentru produsele din statele membre UE nu vor fi nevoie să se efectueze procedurile de evaluare a conformităţii, deoarece produsele din domeniul armonizat sânt introduse pe piaţă cu marcajul ,,pi’’ care presupune recunoaşterea evaluării efectuate de către producător;   b) produsele importate din alte state decât din UE vor fi supuse procedurilor de evaluare a conformităţii.  Impacturile pozitive sau beneficiile intervenţiei statului:  Intervenţia statului prin elaborarea şi aprobarea proiectului Hotărîrii Guvernului menționat va avea ca efect corelarea cadrului normativ în domeniul securității industriale.  De asemenea, prin acţiunile propuse, statul creează un mecanism de interacţiune dintre agenţii economici, care proiectează, construiesc/montează, instalează, recepționează, exploatează, etc, pe de o parte şi instituţiile de stat abilitate cu funcții de reglementare, monitorizare, control și supraveghere de stat, pe de altă parte.  În rezultat, se va mări capacitatea de reacţie în cazul depistării unor eventuale avarii și/sau incidente, precum şi minimizarea cheltuielilor de recuperare a prejudiciului posibil cauzat.  Cheltuieli principale ţin de adoptarea standardelor europene armonizate, în calitate de standarde naţionale care sînt necesare pentru evaluarea conformităţii produselor din sectorul industrial.  Reieșind din faptul că prevederile proiectului respectiv au ca scop actualizarea și armonizarea cerințelor existente la standardele europene, care nu diferă esențial avem situația că aprobarea acestor cerințe nu va avea careva impact asupra nivelului prețurilor și tarifelor utilizate în domeniul echipamentelor sub presiune transportabile. Impactul va fi resimțit de către agenții economici specializați, care vor putea să-și aleagă acele standarde europene, care le-ar ajuta în dezvoltarea afacerii, dar nu impunerea obligatorie a cărorva cerințe, care în ziua de azi pot varia mult din cauza cererii și ofertei pe piață.  Au fost analizate diferite aspecte al proiectului respectiv, dar nu au fost identificate careva riscuri.  Desfășurarea activităților în domeniul echipamentelor sub presiune transportabile nu va necesita costuri pentru conformare, deoarece multe întreprinderi importă utilaj care este conform cerințelor stabilite de standardele europene.  La etapa actuală o bună parte din întreprinderile identificate importă deja instalații/utilaj din UE, care corespunde cerințelor documentului elaborat.  Dacă ne referim la utilajul/instalații importat din țările non-UE atunci importatorul va suporta cheltuieli suplimentare pentru evaluarea conformității produselor importate.  Compatibilitatea cu unele standardele naţionale adoptate în baza standardelor armonizate, determină şi procedura de evaluare a conformitatii aplicabilă, care uneori acordă posibilitatea evaluării conformităţii fară intervenţia unei terţe parţi.  Luînd în considerare experienţa ţărilor, care au aderat la Comunitatea Europeană în ultimul timp şi au fost impuşi să armonizeze legislaţia naţională cu cea europeană, aprobarea proiectului propus nu va atrage cheltuieli semnificative.  Intervenţia statului prin elaborarea şi aprobarea proiectului Hotărârii Guvernului cu privire la aprobarea Reglementării tehnice privind echipamente sub presiune transportabile va avea ca efect corelarea cadrului normativ cu prevederile Directivei 2010/35/UE și astfel alinierea la cadrul legal european.  De asemenea, prin acțiunile propuse, statul creează un mecanism de interacțiune dintre agenții economici, care produc, importă, instalează, distribuție, sunt reprezentanți autorizați, organismele de evaluarea conformității ce fac parte a Directivei nominalizate, pe de o parte și instituțiile de stat abilitate cu funcții de reglementare, monitorizare, control și supravegherea pieței, pe de altă parte.  Ca beneficiu poate fi considerat acel fapt că agenții economici specializați își vor desfășura activitățile calitativ și în strictă conformitate cu prevederile legale, ceea ce va permite prevenirea posibilelor situații de avarie și excluderea riscurilor posibile.  De asemenea, proiectul propus va permite excluderea abuzului din partea organelor de control și a grupurilor de agenți economici dominanți, deoarece sunt descrise vizibil responsabilitățile tuturor părților implicate în procesul de exploatare a echipamentelor sub presiune transportabile.  O atenție deosebită o prezintă faptul că cerințele de securitate, complexul de măsuri necesar de îndeplinit pentru buna funcționare a echipamentelor sub presiune transportabile și funcțiile, responsabilitățile și obligațiunile expuse concret față de agenții economici specializați și beneficiarii echipamentelor sub presiune transportabile (asociațiile de proprietari și/sau persoanele fizice) vor permite delimitarea atribuțiilor fiecărei părți cointeresate și astfel o claritate în toate activitățile desfășurate din fiecare din ei.  Ca benificiu poate fi considerat asigurarea stabilităţii şi a proporţionalităţii actului normativ vizat, prin aplicarea principiilor previzibilităţii, transparenţei decizionale şi de reglementare, precum şi prin asigurarea intereselor societăţii şi a întreprinzătorilor cu o reputaţie bună (sau care râvnesc spre aceasta) pe piaţa.  După părerea noastră, prevederile proiectului vor da posibilitate de a se dezvolta micul business, precum și micșorarea tarifelor și costurilor adiacente pentru exploatarea în siguranță a echipamentelor sub presiune transportabile.  În rezultat, se va mări capacitatea de reacție în cazul depistării unor neconformități formale și respectiv minimizarea cheltuielilor de recuperare a prejudiciului posibil cauzat.  Din bugetul de stat va fi necesară alocarea costurilor aferente publicării proiectului Hotărârii Guvernului cu privire la aprobarea Reglementării tehnice privind echipamente sub presiune transportabile.  Se recomandă ca proiectul actului propus să între în vigoare peste 24 luni de la data publicării acestuia. | |
| **6. Consultarea** | |
| Proiectul Hotărârii Guvernului cu privire la aprobarea Reglementării tehnice privind echipamente sub presiune transportabile, va fi consultat cu autoritățile publice interesate Ministerul Muncii, Protecției Sociale și Familiei, Ministerul Dezvoltării Regionale și Construcțiilor, Ministerul Afacerilor Interne, Ministerul Transporturilor și Infrastructurii Drumurilor, ANRE, Inspectoratul Principal de Stat pentru Supravegherea Tehnică a Obiectelor Industriale Periculoase, ÎS ”Centrul Tehnic pentru Securitate Industrială și Certificare”, Agenția Națională Transport Auto, Asociația Businessului European EBA-Moldova, Institutul de Standardizare din Moldova Î.S. ”Calea Ferată din Moldova”, Asociația Oamenilor de Afaceri din Moldova. Totodată proiectul va fi consultat cu autorităț, întreprinderi şi asociații (Gaz Auto Grup SRL, ESSO market Auto, S.R.L. „TELCOR GRUP”, S.A. „DAAC-HERMES”, S.C. „AUTOTEST”S.R.L., S.R.L. „AUTOGAZ- SERVICE” (GAZ), S.C. „BETISA-COM” S.R.L. (GAZ), S.R.L. „GAZAUTO GRUP” (GAZ), etc.) | |
| ***Anexe:***  Nota informativă – 2 file. | |